section_heading: Izvještaj
paragraph_text: Veliku nagradu Monaka poremetio je niz nesreća te su dva vozača završila u bolnici, Sergio Pérez je doživio teže izlijetanje na Nouvelle Chicane tijekom zadnje runde kvalifikacija i pretrpio potres mozga, dok je Vitalij Petrov bio nakratko bez svijesti nakon peterostrukog sudara pri kraju utrke radi kojeg je utrka prekinuta prvi puta nakon Velike nagrade Koreje 2010. Sebastian Vettel je osvojio najbolju startnu poziciju i pobjedu u utrci ispred Fernanda Alonsa i Jensona Buttona.